Santa Rosos departamentas

Santa Rosos departamentas () – departamentas Gvatemalos pietinėje dalyje, prie Ramiojo vandenyno. Administracinis centras – Kuilapa.

Geografija 

Didžiąją departamento dalį užima Čiapaso Siera Madrės kalnai. Čia stūkso keletas ugnikalnių: Kuilapos-Barabenos, Chumaitepekės, Tekuamburo ugnikalniai. Pietuose paviršius leidžiasi į pajūrio lygumą. Svarbiausia upė – Esklavosas (Río de los Esclavos). Vandenyno pakrantė pelkėta, lygiagrečiai su ja driekiasi natūralus Čikimulilijos kanalas. Šiaurinėje departamento dalyje telkšo vulkaninės kilmės Ajarsos lagūna.

Administracinis suskirstymas 

Departamentas padalintas į 14 savivaldybių:

 Barberena
 Kasiljasas
 Čikimulilija
 Kuilapa
 Guasakapanas
 Nueva Santa Rosa
 Oratorijas
 Pueblo Nuevo Vinjasas
 San Chuan Tekuakas
 San Rafael Las Floresas
 Santa Krus Naranchas
 Santa Marija Išhuatanas
 Santa Rosa de Lima
 Tašiskas

Šaltiniai 

Gvatemalos departamentai